Andrelton Simmons

Andrelton A. Simmons (☆ 4 di sèptèmber 1989 na Willemstad), ta un pelotero profeshonal yu di Kòrsou, ku ta un agente liber. E ta hunga komo shòrtstòp. Previamente el a milita den Major League Baseball (MLB) pa Atlanta Braves, Los Angeles Angels, Minnesota Twins i Chicago Cubs. E ta rekonosí pa su gran habilidat defensivo, pa kual el a gana kuater Guante di Oro, inkluso dos konsekutivo (2013-2014) i seis Premio Fielding Bible. E ta konosi tambe komo 'Simba'.

 Bida i karera 
Simmons tabata hunga beisbòl hubenil huntu ku Kenley Jansen i Didi Gregorius. E tambe tabata praktiká basketbòl i futbòl.

El a hunga den MLB pa Atlanta Braves (2012–2015), Los Angeles Angels (2016–2020) i Minnesota Twins (2021), Na 2022 el a firma ku Chicago Cubs pa un aña.

 Tim di Reino 
Representando e selekshon nashonal di Reino Hulandes Simmons a hunga den World Baseball Classic na 2013 i na 2023 i a keda selekshoná pa e tim na 2018. World Baseball Classic tabata e uniko torneo pa kual e tabata disponibel pa partisipa.

 Tim di Kòrsou 
Na 2023 el a forma parti di e selekshon nashoal di beisbòl di Kòrsou ku a partisipa na e Weganan Sentroamerikano i di Karibe na El Salvador.Seb Visser, Andrelton Simmons sluit zich aan bij Team Curaçao voor Central American and Caribbean Games, Honkbalsofbal.nl (26 di mei 2023)

Category:Hende
Category:Beisbolista
Category:Kòrsou